દેશના પહેલા ઉપ-રાષ્ટ્રપતિ અને બીજા રાષ્ટ્રપતિ ડૉ. સર્વપલ્લી રાધાકૃષ્ણનનો જન્મ દિવસ છે. ત્યારે દેશ આખામાં તેમના જન્મ દિવસને શિક્ષક દિન તરીકે ઉજવવામાં આવે છે. કહેવાય છે કે શિક્ષક જ કોઈપણ વ્યક્તિના જીવનનો પાયો મજબૂત કરે છે. ડૉક્ટર રાધાકૃષ્ણન માનતા હતા કે જ્યાં સુધી શિક્ષક શિક્ષા પ્રત્યે સમર્પિત અને પ્રતિબદ્ધ નહીં થાય ત્યાં સુધી શિક્ષણને મિશનનું રૂપ નહીં મળી શકે. દેશભરમાં આજે કેટલાય એવા શખ્સ છે જેઓ આ મિશનને પૂરું કરવા માટે સતત પ્રયત્નો કરી રહ્યા છે. આ શિક્ષકોમાં ગુરુગ્રામના આશિષ નામના ટીચર પણ સામેલ છે, જેઓ ગામના બાળકોને ભણાવવા માટે દર અઠવાડિયે ગુડગાંવથી ઉત્તરાખંડની સફર ખેડે છે.